PAGE  
5

	[image: image1.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE 
PUBLICA,

28 noiembrie 2003

amenajarea teritoriulUI
Si echilibru
 
Nr.26/1484




ecologic 
















Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.85/2003 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, trimis Comisiei noastre pentru dezbatere şi avizare în fond, cu adresa nr.601 din 6 octombrie 2003. 

 PRESEDINTE,

IOAN OLTEAN

RAPORT 

asupra proiectului de Lege privind aprobarea Ordonanţei Guvernului nr.85/2003

 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice


1. Cu adresa nr.601 din 6 octombrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond cu proiectul de Lege privind aprobarea Ordonanţei Guvernului nr.85/2003 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice.


La întocmirea Raportului s-au avut în vedere: 

· avizul Comisiei pentru buget, finanţe şi bănci nr.568 din 08.10.2003;

· avizul Comisiei juridice, de disciplină şi imunităţi nr.601 din 21.10.2003;

· avizul Consiliului Legislativ nr.1249 din 29.08.2003. 



Proiectul de lege a fost dezbătut şi avizat în fond, în procedură obişnuită, în şedinţa  din 26 noiembrie 2003. 



Prezentul proiect de Lege are ca obiect de reglementare modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, în scopul eliminării unor disfuncţionalităţi constatate în procesul de aplicare a actului normativ. Astfel, pentru a se evita blocarea activităţii autorităţilor administraţiei publice, cărora le-au fost transmise în ultimii doi ani numeroase de noi atribuţii, se renunţă la normarea strictă, printr-un act normativ cu putere de lege, a numărului de personal din aparatul propriu al consiliilor locale, consiliilor judeţene precum şi a Consiliului General al Municipiului Bucureşti, această normare urmând să se facă de către fiecare autoritate locală în parte, în funcţie de resursele financiare de care dispune, în virtutea principiului autonomiei locale, principiu consacrat atât în Constituţie cât şi de Legea administraţiei publice locale nr.215/2001.



De asemenea, pentru buna colaborare între autorităţile administraţiei publice locale din judeţe şi consiliile judeţene, reprezentanţii guvernului în teritoriu şi Ministerul Administraţiei şi Internelor, precum şi pentru acordarea posibilităţii tuturor acestor autorităţi şi instituţii publice de a comunica în timp util în vederea rezolvării cu celeritate a problemelor comunităţilor locale, s-au eliminat restricţiile impuse autorităţilor administraţiei publice locale şi reprezentanţii guvernului în teritoriu în privinţa convorbirilor telefonice.



În fine, prin modificările aduse, prevederile Ordonanţei Guvernului nr.80/2001 urmează să se aplice doar instituţiilor şi autorităţilor publice care sunt finanţate din bani publici, respectiv de la bugetul de stat sau de la bugetele locale.



Având în vedere cele arătate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor, aprobarea proiectului de Lege.



2. Prin obiectul de reglementare şi conţinutul său, proiectul de Lege face parte din categoria legilor ordinare.



3. La dezbaterea proiectului de Lege a participat ca invitat, în conformitate cu prevederile art.51 din Regulamentul Camerei Deputaţilor, domnul Mircea Alexandru – secretar de stat în Ministerul Administraţiei şi Internelor.



4. La lucrările Comisiei au fost prezenţi 25 deputaţi din totalul de 26 membrii ai Comisiei.



Raportul Comisiei a fost adoptat cu unanimitate de voturi.



În urma dezbaterii, Comisia propune admiterea cu modificări a proiectului de lege.

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1. 
	
ARTICOL UNIC. – Se aprobă Ordonanţei Guvernului nr.85 din 28 august 2003 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, adoptată în temeiul art.1 pct.III.1 din Legea nr.279/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.621 din 30 august 2003.

	
ARTICOL UNIC. – Se aprobă Ordonanţei Guvernului nr.85 din 28 august 2003 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, adoptată în temeiul art.1 pct.III.1 din Legea nr.279/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.621 din 30 august 2003, cu următoarea modificare:

	În urma dezbaterilor  în Comisie textul Ordonnanţei a fost modificat.

	2. 
	
3. La nota de la anexa nr.1 se introduce punctul 3, cu următorul cuprins:


„3. Numărul maxim de posturi prevăzut în prezenta anexă poate fi majorat, prin hotărâre a consiliului local sau a consiliului judeţean, după caz, pentru desfăşurarea de către aparatul propriu a activităţilor trecute în competenţa autorităţilor administraţiei publice locale prin acte normative.
	
La art.I, punctul 3, va avea următorul cuprins: 


„3. La nota de la anexa nr.1 se introduce punctul 3, cu următorul cuprins:


«3. Numărul maxim de posturi prevăzut în prezenta anexă poate fi majorat, prin hotărâre a consiliului local sau a consiliului judeţean, după caz.»”


Autor: Ţibulcă Alexandru – Grupul parlamentar al Partidului Social Democrat.


	Se lasă deplină autonomie autorităţilor locale pentru stabilirea numărului maxim de posturi pentru aparatul propriu.





PREŞEDINTE,









SECRETAR,




IOAN OLTEAN









ION FLORESCU

Expert parlamentar,

Androne Stelian,

